CELEX: 32007D0219
Language: bg
Date: 2007-03-30 00:00:00
Title: 2007/219/ЕОРешение на Комисията от 30 март 2007 година относно финансова помощ на Общността за предстоящо провеждане в България и Румъния на проучване за събиране на първоначална информация във връзка с разпространението на Salmonella при прасета, предназначени за клане (нотифицирано под номер C(2007) 1394)

5.4.2007   
            
            
               BG
            
            
               Официален вестник на Европейския съюз
            
            
               L 95/41
            
         
      РЕШЕНИЕ НА КОМИСИЯТА
   
   от 30 март 2007 година
   относно финансова помощ на Общността за предстоящо провеждане в България и Румъния на проучване за събиране на първоначална информация във връзка с разпространението на Salmonella при прасета, предназначени за клане
   (нотифицирано под номер C(2007) 1394)
   (само текстовете на български и румънски език са автентични)
   (2007/219/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 20 от него,
   като има предвид, че:
   
               (1)
            
            
               Решение 90/424/ЕИО предвижда, че Общността оказва финансова помощ за изпълнение на специфични ветеринарни мерки. То предвижда също така, че Общността предприема или подпомага държавите-членки в предприемането на технически и научни мерки, които са нужни за развитието на законодателство във ветеринарната област, както и за развитието на ветеринарното образование и обучение.
            
         
               (2)
            
            
               Регламент (EO) № 2160/2003 на Европейския парламент и на Съвета от 17 ноември 2003 г. относно контрола на Salmonella и други специфични агенти, причиняващи зоонози, които присъстват в хранителната верига (2), предвижда, че до края на 2007 г. за цел на Общността следва да се определи намаляването на разпространението на Salmonella в популации от стада с прасета, предназначени за клане.
            
         
               (3)
            
            
               На заседанието, проведено на 16 март 2006 г., научният панел от експерти, изследващи биологичните рискове, който беше създаден към Европейския орган за безопасност на храните (EFSA), прие становище по искане на Комисията, което беше свързано с „Оценка на риска и намаляване на възможностите за Salmonella при отглеждането на прасета“. Становището предлага технически спецификации за провеждане на проучване за събиране на първоначална информация относно разпространението на Salmonella при прасета за угояване в Общността.
            
         
               (4)
            
            
               За да бъде определена целта на Комисията, е необходимо да има наличие на данни за сравнение относно разпространението на Salmonella сред популации от прасета, предназначени за клане в България и Румъния. Понастоящем не се разполага с подобна информация и затова е необходимо да се проведе специално проучване, за да се осъществи наблюдение върху разпространението на Salmonella при прасета за клане, в подходящ срок, в тези държави-членки.
            
         
               (5)
            
            
               Проучване за събиране на първоначална информация относно разпространението на салмонела при прасета за угояване се провежда в другите държави-членки между октомври 2006 г. и септември 2007 г., в съгласие с Решение 2006/668/ЕО на Комисията от 29 септември 2006 г. относно финансова помощ на Общността за предстоящо провеждане в държавите-членки на проучване за събиране на първоначална информация във връзка с разпространението на Salmonella при прасета, предназначени за клане (3). Същата процедура трябва да се използва и при проучвания за събиране на първоначална информация в България и Румъния. Продължителността на проучването обаче трябва да се съкрати, за да е възможно едновременното анализиране на данните от всички държави-членки.
            
         
               (6)
            
            
               Становището на Европейския орган за безопасност на храните препоръчва вземане на проби от кланиците чрез вземане на лимфни възли от тънките черва, за да се отрази статуса за Salmonella в прасето, изпратено за клане. Подобно вземане на проби се използва като инструмент за наблюдение върху разпространението на Salmonella по прасета, предназначени за клане.
            
         
               (7)
            
            
               Проучването трябва да осигури техническа информация, необходима за разработване на ветеринарно законодателство на Общността. Предвид значението на събиране на данни за сравнение относно разпространението на Salmonella по прасета за клане в България и Румъния, е необходимо държавите да получат финансова помощ от Общността с цел изпълнение на специфичните изисквания на проучването. Необходимо е да бъдат възстановени 100 % разходите, които са били направени във връзка с лабораторните тестове, като се установи горна граница/таван на разходите. Всички други разходи, като например вземане на проби, пътни и административни разходи и др., не следва да бъдат приемливи за каквато и да е финансова помощ от страна на Общността.
            
         
               (8)
            
            
               Финансовата помощ от страна на Общността следва да бъде предоставена безвъзмездно, при условие че проучването е проведено съгласно съответните разпоредби на законодателството на Общността и подлежи на спазване на определени други условия. В частност, финансова помощ от Общността следва да бъде отпусната безвъзмездно, дотолкова доколкото предвидените дейности са ефективно осъществени и при условие че органите предоставят цялата необходима информация в предвидените за целта крайни срокове.
            
         
               (9)
            
            
               Необходимо е да се постигане яснота за курса, който ще се използва за конвертиране на националните валути, отбелязани в представените молби за плащания, както е определено в член 1, буква г) от Регламент (ЕО) № 2799/98 на Съвета от 15 септември 1998 г. относно определяне на агромонетарния режим на еурото (4).
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Предмет и обхват
   1.   Провежда се проучване, за да се оцени разпространението на Salmonella spp. в България и Румъния по прасета, предназначени за клане, от които са били взети проби в кланиците в тези държави-членки (по-нататък наричано „проучването“).
   2.   Проучването обхваща периода от 1 април 2007 г. до 30 септември 2007 г.
   3.   За целите на настоящото решение „компетентни органи“ са органът или органите на държава-членка, както е определено по смисъла на член 3, параграф 1 от Регламент (EO) № 2160/2003.
   Член 2
   Технически спецификации
   Вземането на пробите и анализът им за целите на проучването се провеждат от компетентните органи или под надзора на тези органи в съответствие с техническите спецификации, описани в приложение I.
   Член 3
   Събиране на данни, оценка и докладване на резултати
   1.   Компетентните органи събират и правят оценка на резултатите, постигнати в съответствие с член 2 от настоящото решение, и докладват всички необходими събрани данни и тяхната оценка пред Комисията.
   Комисията представя тези резултати, заедно с натрупаните национални данни и оценките на държавите-членки, на Европейския орган за безопасност на храните, който има задължението да ги преглежда.
   2.   Натрупаните национални данни и резултати, посочени в параграф 1, се оповестяват публично във форма, която да гарантира поверителност.
   Член 4
   Финансова помощ на Общността
   1.   Общността предоставя финансова помощ за разходите, направени от България и Румъния за провеждане на лабораторните тестове, а именно бактериологично откриване на Salmonella spp. и серотипизиране на съответните изолати и серология.
   2.   Максималната финансова помощ на Общността е:
   
               а)
            
            
               20 EUR за тест за бактериологично откриване на Salmonella spp.;
            
         
               б)
            
            
               30 EUR за серотипизиране на съответните изолати.
            
         Финансовата помощ от Общността не превишава стойностите, определени в приложение II.
   Член 5
   Условия за предоставяне на финансова помощ от Общността
   1.   Финансовата помощ, предвидена в член 4, трябва да бъде предоставена на България и Румъния, при условие че проучването е било проведено съгласно съответните разпоредби от законодателството на Общността, включително съгласно правилата за конкуренцията и възлагането на обществените поръчки, както и при спазване на следните условия:
   
               а)
            
            
               до 1 април 2007 г. трябва да са влезли в сила законовите, подзаконовите и административните разпоредби, които се изискват за изпълнение на проучването;
            
         
               б)
            
            
               до 31 юли 2007 г. се представя доклад относно напредъка, който обхваща първите три месеца от проучването; докладът за напредъка следва да съдържа цялата информация, изисквана в приложение I;
            
         
               в)
            
            
               окончателният доклад относно изпълнението на проучването, заедно със съпътстващите го доказателства за направени разходи и за постигнати резултати в периода между 1 април 2007 г. и 30 септември 2007 г., трябва да бъде представен най-късно до 31 октомври 2007 г.; подкрепящите документи за направени разходи следва да съдържат поне информацията, посочена в приложение III;
            
         
               г)
            
            
               проучването трябва да бъде проведено ефективно.
            
         2.   Авансова сума в размер на 50 % от общата сума, посочена в приложение II, може да бъде изплатена по искане на България или Румъния.
   3.   Неспазването на ограниченията в сроковете, отбелязани в параграф 1, буква в), се наказва с прогресивно намаляване на финансовата помощ, която трябва да бъде изплатена, което възлиза на 25 % от общия размер на помощта до 15 ноември 2007 г., 50 % — до 1 декември 2007 г. и 100 % — до 15 декември 2007 г.
   Член 6
   Курс за конвертиране за разходите
   За по-ефективно изпълнение на административните процедури всички разходи в молбите за финансова помощ на Общността следва да бъдат указани в еуро. В съответствие с Регламент (ЕО) № 1913/2006 на Комисията от 20 декември 2006 г. относно подробни правила за прилагането на агромонетарната система за еурото в селското стопанство и за изменение на някои регламенти (5), обменният курс за разходи във валути, различни от еурото, следва да отговаря на последния курс на Европейската централна банка преди първия ден на месеца, в който съответната държава-членка е подала молбата за плащане.
   Член 7
   Прилагане
   Настоящото решение се прилага от 1 април 2007 г.
   Член 8
   Адресати
   Адресати на настоящото решение са Република България и Румъния.
   
      Съставено в Брюксел на 30 март 2007 г.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 19. Решение, последно изменено с Регламент (ЕО) № 1791/2006 (ОВ L 363, 20.12.2006 г., стр. 1).
   
      (2)  ОВ L 325, 12.12.2003 г., стр. 1. Регламент, последно изменен с Регламент (ЕО) № 1791/2006 на Съвета.
   
      (3)  OВ L 275, 6.10.2006 г., стр. 51.
   
      (4)  ОВ L 349, 24.12.1998 г., стр. 1.
   
      (5)  ОВ L 365, 21.12.2006 г., стр. 52.
   
      ПРИЛОЖЕНИЕ I
      Технически спецификации в съответствие с член 2
      1.   Рамка за вземане на проби
      Необходимо е да бъдат взети проби на случаен принцип от прасета, отглеждани поне през предходните три месеца в съответните държави-членки. Пробите се вземат от минималния брой прасета, определен както следва за всяка държава-членка:
      
                   
               
               
                  България: 192
               
            
                   
               
               
                  Румъния: 300
               
            България и Румъния вземат 10 % допълнителен брой проби, които да бъдат анализирани, в случай че някои от пробите са изключени от проучването поради различни причини.
      Вземането на проби е необходимо да бъде диференцирано по кланици, които участват в проучването, и пропорционално на капацитета на кланиците. Всяка държава-членка трябва да категоризира всички кланици според техните пропускателни възможности за прасета за угояване през предходна година. По този начин всяка държава-членка е необходимо да определи онези предприятия, които представляват 80 % от всички заклани прасета за угояване.
      Общият брой на прасетата и закланите животни, от които ще бъдат взети проби във всяка кланица, включени в проучването, е необходимо да бъде прогнозиран чрез умножаване на броя на пробите (например 2 400) по съотношението на обработени прасета за угояване от предходна година. Например ако кланицата е обработила 25 % заклани прасета за угояване от селектираните кланици (тези, които представляват поне 80 % от всички заклани прасета за угояване в държавата-членка), тогава (2 400 × 0,25) означава 600 прасета, от които следва да бъдат взети проби. Тази бройка е необходимо да бъде разпределена поравно за 12 месеца, което в този пример означава 50 прасета на месец. Допълнителен пример е посочен в таблица 1.
      Когато обаче една кланица не функционира повече, тъй като е било отворено ново предприятие или се предвижда да има значителна промяна в пропускателните възможности на предприятието за срока на провеждане на проучването, то оттук следва, че е необходимо прогнозният капацитет да бъде съответно приспособен.
      Таблица 1
      Претегляне на кланиците за целите на разпределяне на брой прасета за угояване, от които ще бъдат взети проби от всяка една кланица; изчисляване на броя на животните, от които ще се вземат проби за кланица
      
                  Идентификация на кланицата
               
               
                  Брой прасета за угояване, обработени през предходна година
               
               
                  Процент на общ брой заклани прасета, включен в проучването
               
               
                  Брой проби за кланица
               
               
                  Проби за месец (/12)
               
            
                  AXD
               
               
                  88 000
               
               
                  17,6
               
               
                  0,176 × 2 400 = 422,4
               
               
                  422,4 : 12 = 36
               
            
                  SVH
               
               
                  25 000
               
               
                  5,0
               
            
                  TPB
               
               
                  75 000
               
               
                  15,0
               
            
                  MLG
               
               
                  100 000
               
               
                  20,0
               
            
                  GHT
               
               
                  212 000
               
               
                  42,4
               
            
                  Общо
               
               
                  500 000 (1)
                  
               
               
                  100,0
               
               
                   
               
               
                   
               
            За всяка от кланиците всеки месец на случаен принцип трябва да се избира номер от 1 до 31. Ако случайно избраният номер е дата за клане, тогава за този месец този ден се избира за вземане на проби. Ако не, тогава се избира случайно нов номер. Този процес се изпълнява веднъж в месеца и се повтаря толкова пъти, колкото са пробите, които следва да бъдат събрани от кланицата. Например в кланица AXD процесът следва да бъде повторен поне 36 пъти, за да се изберат поне 36 работни дни на случаен принцип. Съответно в един ден може да се случи да бъде взета проба в същия ден на повече от едно заклано животно.
      Тъй като броят на прасетата, които са заклани на конкретна дата, може да варира значително, изборът, направен на случаен принцип за индивидуално животно, е необходимо да настъпва в кланицата на деня, избран случайно за вземане на пробите. Предвид деня общият брой на животните трябва да е известен и е необходимо персоналът на кланицата тогава да избере на случаен принцип закланото животно или закланите животни, използвайки листа за вписване на пробите, взети на случаен принцип, който му е предоставен и който е бил изработен, използвайки максимума, превишаващ най-високия възможен брой прасета за угояване, заклани на коя и да е конкретна дата в коя и да е държава-членка.
      Пример за вземане на пробите на случаен принцип е посочен в таблица 2.
      Таблица 2
      Таблица за вземане на пробите на случаен принцип
      
                  Кланица
               
               
                  Ден от месеца
               
               
                  Пореден номер на закланото животно (2)
                  
               
            
                  AXD
               
               
                  19
               
               
                  5
               
            
                  4
               
               
                  2
               
            
                  12
               
               
                  124
               
            
                  12
               
               
                  2
               
            
                  8
               
               
                  59
               
            От проучването за събиране на първоначална информация трябва да бъдат изключени следните животни:
      
                  —
               
               
                  животни с живо тегло, по-малко от 50 kg, или с живо тегло, по-голямо от 170 kg,
               
            
                  —
               
               
                  животни, които са претърпели спешно клане,
               
            
                  —
               
               
                  заклано животно, което е тотално заразено.
               
            2.   Проби
      2.1.   Вземане на проби по общия начин
      
                  —
               
               
                  пакет от лимфни възли от тънките черва или поне пет индивидуални лимфни възела от тънките черва от всички избрани прасета. По възможност е необходимо да бъдат събрани поне 25 g лимфни възли без мазнина или съединителна тъкан.
               
            
                  —
               
               
                  Необходимо е да бъде водена документация при кланицата за датата и часа и на вземане на всяка една от пробите, както и датата, часа и името на куриера, изпълнил доставките. В кланицата се документират датата и часът на вземане на всяка проба, както и датата, часът и името на куриера, по който са изпратени пробите.
               
            2.2.   Подробности относно вземане на проби от лимфни възли от тънките черва
      Необходимо е мезентериума между сляпото черво и частта от илеума (тънкото черво), която е най-близо до сляпото черво, да бъде разкъсана по такъв начин, че лимфните възли от тънките черва да се покажат в разкъсаната и разтворена област. Без да се използва нож, само с пръсти, обвити в ръкавица, лимфните възли се „прибират“ директно от така разкрития мезентериум, ако ще се събират индивидуални лимфни възли. Лимфните възли или пакета от тях се поставят в найлонов плик, който се маркира с датата, часа, идентификационния номер на кланицата и идентификационния код на пробата.
      3.   Транспортиране
      Необходимо е пробите да бъдат изпратени в рамките на 36 часа с експресна поща или по куриер, като трябва да пристигнат в лабораторията не по-късно от 72 часа след тяхното вземане. Пробите, пристигнали по-късно от 72 часа след вземането им, се изхвърлят от употреба, освен ако не бъде направен анализ в рамката на 96-те часа след вземане на пробите, който да установи, че не е имало прекъсване в студената верига.
      4.   Анализ и серотипизиране на пробите
      Необходимо е анализът и серотипизирането да се извършват в националната референтна лаборатория (НРЛ). В случаите когато НРЛ не разполага с капацитета да извърши всички анализи или тя не е лабораторията, която рутинно извършва откриването, компетентните органи могат да решат да посочат ограничен брой други лаборатории, участващи в официалния контрол за откриване на Salmonella, които да осъществяват анализите.
      Тези лаборатории трябва да имат доказан опит в използването на изискуемия метод за откриване, да разполагат със система за оценка на качеството, в съответствие със стандарта ISO 17025, както и да бъдат представени за надзор на националната референтна лаборатория.
      В лабораторията пробите следва да бъдат съхранявани в хладилници до извършване на бактериологичното изследване, което е необходимо да се направи в рамките на 24 часа след получаването на пробите, така че анализът да започне не по-късно от 96 часа след вземането на пробата.
      4.1.   Подготовка на пробите
      Необходимо е лимфните възли да бъдат повърхностно обеззаразени преди анализ чрез потапяне в чист алкохол и подсушаване с въздух.
      Необходимо е всички лимфни възли да бъдат събрани и затворени в найлонов плик, който да е обезвъздушен с чук или подобни инструменти, така че лимфните възли да бъдат добре приплескани.
      Хомогенизираните лимфни възли е необходимо да бъдат претеглени и положени в стерилен контейнер с предварително затоплена буфернопептонна вода (BPW) в разтвор 1:10. Контейнерите следва да бъдат инкубирани за общо (18 ± 2) часа при температура (37 ± 1) °С.
      4.2.   Метод за откриване
      Необходимо е да се използва методът за Salmonella, препоръчан от Референтната лаборатория на Общността (CRL) в Bilthoven, Нидерландия.
      Този метод е описан в настоящата версия на проекто-приложение Г към ISO 6579:2002: „Откриване на Salmonella spp. в изпражнения на животни и в проби при първоначална производствена фаза.“ Според този метод е необходимо да се използва полутвърдата среда Rappaport-Vassiliadis (MSRV) като единствената среда за селективно обогатяване.
      4.3.   Серотипизиране
      Необходимо е да има серотипизиране на всички изолирани и потвърдени като Salmonella spp. щамове според схемата Kaufmann-White.
      За да има гарантиране на качеството, е необходимо да се изпратят в Референтната лаборатория на Общността 16 типизирани щама и 16 нетипизирани щама. В случай че са изолирани по-малко щамове, в лабораторията се изпращат всички щамове.
      4.4.   Класификация на фаги
      В случай че изолати на Salmonella serovar typhimurium и Salmonella serovar enteritidis се фаготипизират (по избор), ще се използват методите, описани от Референтния център към СЗО за фаготипизиране на Salmonella към Агенцията за защита на здравето (HPA) в Colindale, Обединеното кралство.
      4.5.   Тестване за чувствителност към антимикробни вещества
      В случая когато се тества чувствителност към антимикробни вещества (по избор), е необходимо да бъде използван потвърден и контролиран метод за тестване, каквито са методите, препоръчани от Националния комитет за клинични лабораторни стандарти (NCCLS, а след 1 януари 2005 г. вече популярен с името: „Институт за клинични лабораторни стандарти“ — CLSI).
      Приемат се както методът на разреждане в агар, така и методът на разреждане в бульон. Резултатите се докладват като количествени данни (минимални потискащи концентрации/МПК) за методите, ползващи разтвори и диаметър на зоната за задръжка за дифузионните методи) и като качествени данни (пропорционално резистентни изолати).
      Качествените данни следва да се основават на интерпретиране спрямо епидемиологичните редуцирани стойности, представени от Европейския комитет за тестване на чувствителност към анти-микробни вещества (EUCAST) на интернет адрес: http://www.eucast.org
      Изолатите трябва да бъдат тествани за чувствителност към антимикробните вещества, изброени в списъка по-долу:
      
                  —
               
               
                  аmpicillin или аmoxicillin,
               
            
                  —
               
               
                  tetracycline,
               
            
                  —
               
               
                  chloramphenicol,
               
            
                  —
               
               
                  florfenicol,
               
            
                  —
               
               
                  nalidixic acid,
               
            
                  —
               
               
                  ciprofloxacin (за предпочитане) или enrofloxacin,
               
            
                  —
               
               
                  sulphonamide (за предпочитане sulfametoxazole),
               
            
                  —
               
               
                  sulphonamide/trimethoprim или trimethoprim,
               
            
                  —
               
               
                  gentamicin,
               
            
                  —
               
               
                  streptomycin,
               
            
                  —
               
               
                  kanamycin (за предпочитане) или neomycin,
               
            
                  —
               
               
                  трето поколение cephalosporin, (за предпочитане cefotaxime),
               
            
                  —
               
               
                  colistin (по избор).
               
            Преди началото на проучването двете държави-членки ще бъдат стимулирани да организират обучение на въвлечените в процеса страни.
      5.   Документиране и съхранение на пробите
      Необходимо е документацията със записи от бактериологията да бъде съхранявана за всички обработени проби във формат в съответствие с или сравним с примера, посочен в таблица 3.
      Всички изолирани щамове трябва да бъдат съхранявани в националните референтни лаборатории на двете държави-членки, тъй като само те гарантират интегритета на щамовете за минимален срок от 5 години.
      Всички проби от месен сок за серологични изследвания трябва да се замразяват за срок от две години.
      Таблица 3.
      Пример за водене на документация във връзка с всички обработени проби
      
                  Проба
               
               
                  Получаване
               
               
                  Анализ
               
            
                  Идентификация на пробата + тип
               
               
                  Идентификация на кланицата
               
               
                  Наименование
               
               
                  Дата
               
               
                  Час
               
               
                  Наименование
               
               
                  Дата
               
               
                  Час
               
               
                  Вид на резултата
               
               
                  Серовар
               
               
                  Класификация на фаги
               
               
                  Антибиограма
               
               
                  Идентификация на съхранението
               
            
                  1 S
               
               
                  EU012
               
               
                  PW
               
               
                  3.10.06
               
               
                  12:00
               
               
                  AB
               
               
                  3.10
               
               
                  14:00
               
               
                  Отриц
               
               
                   
               
               
                   
               
               
                   
               
               
                   
               
            
                  2 L
               
               
                  EU023
               
               
                  PW
               
               
                  4.10
               
               
                  12:30
               
               
                  AB
               
               
                  4.10
               
               
                  14:00
               
               
                  Положит
               
               
                  Typh
               
               
                  DT104
               
               
                  ASTSu
               
               
                  (номер)
               
            
                  3 L
               
               
                  EU083
               
               
                  PW
               
               
                  8.10
               
               
                  16:30
               
               
                  AB
               
               
                  9.10
               
               
                  9:00
               
               
                  Положит
               
               
                  Agona
               
               
                  –
               
               
                  ASTE
               
               
                  (номер)
               
            
                  и т.н.
               
            6.   Отчитане от страна на България и Румъния
      Компетентният орган, имащ отговорности за изготвянето на годишен национален доклад относно мониторинга на Salmonella по животни съгласно член 9 от Директива 2003/99/EО, е необходимо да събира резултатите и да докладва за тях в Комисията.
      Необходимо е докладите да съдържат поне следната информация:
      6.1.   Цялостно описание, свързано с изпълнението на програмата
      
                  —
               
               
                  описание на популацията, която е включена в изследването, класифицирано според капацитета на кланиците,
               
            
                  —
               
               
                  описание на процедурата за случаен подбор за вземане на проби, включително на системата за нотификация,
               
            
                  —
               
               
                  изчисления брой проби,
               
            
                  —
               
               
                  подробности относно органите и лабораториите, включени в процеса на събиране на пробите, тестването, типизирането,
               
            
                  —
               
               
                  цялостни резултати от изследването (анализирани проби чрез бактериология и серология, брой положителни проби, серовар, фаготипизиране и тестване за чувствителност спрямо антибиотици).
               
            6.2.   Пълни данни за всяко животно, от което има взета проба, и резултати от кореспондиращите тестове:
      Държавите-членки е необходимо да представят резултатите от проучването под формата на необработена информация, като използват информационен речник и формуляри за събиране на данни, осигурени от Комисията.
      Речниците и формулярите се определят от Комисията и включват най-малко следната информация:
      
                  —
               
               
                  референция на кланицата,
               
            
                  —
               
               
                  производствен капацитет на кланицата,
               
            
                  —
               
               
                  дата и час на вземане на пробата,
               
            
                  —
               
               
                  референция на пробата (номерът),
               
            
                  —
               
               
                  тип на пробата: лимфни възли,
               
            
                  —
               
               
                  дата на изпращане в лабораторията.
               
            Необходимо е в държавите-членки да се събира следната информация за всяка една от пробите, изпратени в лабораторията:
      
                  —
               
               
                  идентификационен номер на лабораторията (тогава когато има участие на няколко лаборатории),
               
            
                  —
               
               
                  средство за транспортиране на пробите,
               
            
                  —
               
               
                  дата на получаване в лабораторията,
               
            
                  —
               
               
                  когато има тестване на лимфни възли — тегло на спесимена,
               
            
                  —
               
               
                  резултат за тествана индивидуална проба: „отрицателен“ или, в случай че е положителен за Salmonella spp., също така и резултатите от серотипизирането „Salmonella serovar“ или „нетипизирана“,
               
            
                  —
               
               
                  резултатите за щамове, подложени на тестване за чувствителност към антибиотици, и/или резултатите от фаготипизирането.
               
            
         (1)  Този брой е необходимо да представлява поне 80 % oт закланите прасета за угояване в държава-членка.
      
         (2)  От петото заклано животно, което ще се обработва на 19-ия ден от този месец, следва да бъде взета проба за проучването.
   
   
      ПРИЛОЖЕНИЕ II
      Maксимални стойности на финансовата помощ от Общността за България и Румъния
      
                  (EUR)
               
            
                  Държава-членка
               
               
                  Сума
               
            
                  България
               
               
                  4 992
               
            
                  Румъния
               
               
                  7 800
               
            
   
      ПРИЛОЖЕНИЕ III
      Удостоверен финансов отчет относно изпълнението на проучване за събиране на първоначална информация за разпространение на Salmonella spp. при стада с прасета за угояване
      Отчетен период: от 1 април 2007 г. до 30 септември 2007 г.
      Извлечение за разходите, направени за проучването, които са приемливи с оглед на отпусканата финансова помощ от Общността
      Номер на решение на Комисията, с което се предвижда финансова помощ от Общността: …
      …
      
                  Направени разходи във връзка с дейности при
               
               
                  Брой тестове
               
               
                  Обща стойност на разходите, направени за тестове през отчетния период
                  (в национална валута)
               
            
                  Бактериология за Salmonella spp.
               
               
                   
               
               
                   
               
            
                  Серотипизиране на изолати на салмонела
               
               
                   
               
               
                   
               
            Декларация на бенефициера
      С настоящото удостоверяваме, че:
      
                  —
               
               
                  горепосочените разходи са действителни и са направени за изпълнение на задачите, определени в Решение 2007/219/EO на Комисията и без които разходи нямаше да се състои точно изпълнение на тези задачи;
               
            
                  —
               
               
                  за целите на одита са налице всички съпътстващи документи, удостоверяващи направените разходи.
               
            Дата: …
      Финансово отговорно лице: …
      Подпис: …